Otvorená hra

Do skupiny otvorených hier patria otvorenia v šachu, v ktorých obe strany otvárajú dvojkrokom kráľovských pešiakov. Na stránke sú tieto otvorenia zapísané pomocou algebraického zápisu.
Gunderamova obrana.
Dnes sa toto otvorenie prakticky nevyskytuje.
Hra dvoch jazdcov v obrane.
Hra dvoch jazdcov v obrane vzniká po ťahoch:
Otvorenie známe od 19. storočia. V minulosti bolo najpopulárnejšie pokračovanie 4. Jg5, čo nútilo čierneho obetovať pešiaka:
Vznikala ostrá taktická hra. V tomto variante je namiesto 4. ... d5 zaujímavý ťah 4. ... Sc5 (Traxlerov variant), ktorého autorom je český šachista Karel Traxler.
V súčasnosti však dáva biely vo štvrtom ťahu prednosť ťahom 4. d3 alebo 4. d4 s pokojnejšou hrou.
Hra štyroch jazdcov.
Hra štyroch jazdcov vzniká po ťahoch:
Je to staré otvorenie, ktoré bolo populárne v 19. storočí. Vyskytuje sa však aj v súčasnosti. Toto otvorenie vedie k pokojnej hre, partie sa často končia nerozhodne.
Biely najčastejšie pokračuje 4. Sb5 alebo 4. d4. Veľmi výnimočne biely hrá tzv. Halloween gambit, 4. Jxe5. Tento gambit je však nekorektný a čierny pri správnej hre vyhrá.
Kráľovský gambit.
Kráľovský gambit vzniká po ťahoch:
Otvorenie bolo populárne v 19. storočí. Používa sa aj dnes, hlavne hráčmi nižšej úrovne. Najčastejšou odpoveďou čierneho je prijatie gambitu ťahom 2. ... exf4. Plánom bieleho je (ako vo väčšine gambitov) za cenu obete pešiaka pripraviť útok proti súperovmu kráľovi. Obvykle hrá biely 3. Jf3 (ťahy 3. Sc4 a 3. Jc3 sa používajú oveľa menej). Čierny má tri dobré možnosti: 3. ... g5 (klasický variant), 3. ... d6 a 3. ... d5 (moderný variant)
Kráľovský gambit možno aj odmietnuť ťahmi 2. d5 (Falkbeerov protigambit), asi najlepšou možnosťou je 2. ... Sc5.
Nórsky (severský) gambit.
Nórsky gambit Vzniká po ťahoch:
Biely obetoval dvoch pešiakov za veľký náskok vo vývine figúr a útočné vyhliadky. Hrávalo sa tak v druhej polovici 19. a na začiatku 20. storočia. S postupne sa zlepšujúcou technikou hry v obrane sa toto otvorenie vytráca. Dnes sa vyskytuje iba zriedkavo.
Philidorova obrana.
Philidorova obrana vzniká po ťahoch:
Je to staré, aj v súčasnosti používané otvorenie. Biely má v ňom obvykle dobré útočné vyhliadky. Najpoužívanejšie a aj najaktívnejšie pokračovanie je 3. d4. Dá sa hrať aj 3. Sc4 alebo 3. Jc3.
Ruská hra.
Ruská hra vzniká po ťahoch:
Staré, aj v súčasnosti pomerne populárne otvorenie. V angličtine sa často nazýva "Petrovova obrana" (Petroff defence), podľa ruského šachistu Alexandra Petrova (17941867), ktorý toto otvorenie často analyzoval.
Najčastejšie sa používa variant:
Čierny má na výber niekoľko možností: 6. ... Jc6, 6. ... Sd6, 6. ... Se7, 6. ... Sg4
Inou možnosťou bieleho v treťom ťahu je "Moderný (Steinitzov) útok":
Treťou zaujímavou možnosťou je dodnes pomerne málo preskúmaný Cochranov gambit:
Ruskú hru obvykle používajú hráči zbehlí v pozičnej hre a v obrane.
Škótska hra a Škótsky gambit.
Škótska hra vzniká po ťahoch:
Toto staré otvorenie zažíva v posledných dvadsiatich rokoch renesanciu aj u hráčov najvyššej úrovne.
Ak Biely zahrá namiesto 4. Jxd4 ťah 4. Sc4, vzniká Škótsky gambit, ktorý sa hráva zriedkavo.
Talianska hra.
Talianska hra vzniká po ťahoch:
Otvorenie známe niekoľko storočí. Vrchol popularity zažilo (podobne, ako väčšina otvorených hier) v 19. storočí. Dnes je pomerne obľúbené u hráčov nižšej úrovne.
Dve hlavné možnosti sú:
Biely môže hrať buď gambitové 7. Jc3 s ostrou hrou alebo pokojnejšie 7. Sd2.
Viedenská hra.
Viedenská hra vzniká po ťahoch:
Dnes sa toto otvorenie vyskytuje zriedkavo.